text: Bilejer risikerer voldsdom
  26 juni 2012 kl. 07.54
  En 30-årig bilejer er sigtet for vold, fordi han slog en biltyv med et baseballbat, mens han ventede på, at politiet ankom for at anholde tyven.
  Både den 25-årige biltyv og bilejeren blev anholdt, fortæller Kolding-netavis.dk.
  Natten til tirsdag ringede bilejeren til politiet og fortalte, at han havde stoppet en biltyv, der havde stjålet hans bil, som stod på Vejlevej i Kolding.
  Det viste sig, at han havde slået biltyven med et baseballbat.
  Derfor risikerer han nu en dom for vold, mens biltyven kan nøjes med en mildere dom for brugstyveri.
  